Styremøte 14.10.2021 Nittedal Idrettslag

Referat

Til stede: Erik, Øystein, Finn Ove, Ranveig, Knut N, Joar H, Thomas fra innebandy, Hanne og Kristin,

# Orientering fra Valgkomiteen

Per Halvorsen informerte om at det er vanskelig å finne folk. Gruppene oppfordres til å finne noen som vil påta seg verv. Per og Susanne gir seg, mens antageligvis vil Jørgen bli. Vi må derfor finne nye folk også til valgkomiteen.

Oppsummert betyr dette at vi selv må finne folk til de verv som er på velg, samt folk som kan overta valgkomiteen. Det ble vurdert om hver gruppe skal få i oppgave å få tak i for eksempel en person til valgkomiteen.

Knut N foreslår at styreverv fører til at man slipper dugnad.

# Ny daglig leder

Erik informerte om prosessen med å ansette ny daglig leder. 8 kandidater kom til førstegangs intervju og 3 til andregangs. Det ble deretter tatt en beslutning om ny daglig leder for NIL. Vi landet på en yngre nyutdannet profil. Han har trenererfaring, bachelor i sports management og bachelor i økonomi og administrasjon. Magnus starter 15. november 2021.

# Økonomistatus

Kristin informerte om Resultatet i NIL hittil i år, per 30.9.2021.

Totalt sett ser vi inntekter på ca 10,2 mill hittil i år. Det er ca 600 000,- bedre enn fjoråret. Resultatet hittil i år er imidlertid noe lavere, ca 170 000,-. Det er fordi kostnadene også er noe høyere i år enn i fjor, spesielt lønnskostnadene.

De ulike inntektspostene ble gjennomgått. Det er ingen poster som virker unormale.

Når det gjelder kostnader har disse totalt sett økt med ca 940 000,-. Varekostnaden økt med ca 350 000,-, Lønn økt med ca 390 000,- og Annen driftskostnad ca 200 000,- økning.

Postene under «annen driftskostnad» som har endret seg mest ble gjennomgått.

Der er det blant annet kostnader til reparasjon og vedlikehold av bygg og anlegg som til sammen har økt med ca 230 000,-.

Posten som heter «annen fremmed tjeneste» har økt med ca 55 000,-. Daglig leder Nil-klubb

Kostnader egne arrangement gått ned ca 78 000,-. Det er mye faktura fra Bunnpris som belastes nil-klubben.

Det vi betaler i medlemskontigent har økt med ca 70 000,-.

Påmelding cuper og arrangement ned med ca 146 000,-

Ca 130 000,- økte kostnader trenings og annet utstyr

Vi ender opp med et driftsresultat på ca 2,9 mill som er som sagt noe lavere enn i fjor med 380 000,-.

Kristin gjennomgår også utvikling i egenkapital i gruppene, noe som sier om inntjening i hver gruppe. Denne egenkapital ses også i forhold til hele laget. Ingen har gått med underskudd hittil i år bortsett fra hjertetrim som har et lite underskudd.

Til neste styremøte skal vi forsøke å gi et anslag på hva gruppene kan forvente seg av overskudd fordelt fra hovedlaget

# Anlegg

Erik informerer fra anleggs-siden da Lasse er på reise.

* Nil-huset må males – og det vurderes om dette kan gjøres på dugnad. Stillaser og lift må leies inn. Settes av i budsjett for neste år.
* Mur ved Nil-huset er ødelagt. Det settes av i budsjettet for neste år for reparasjon av denne. Administrasjonssjef har innhentet et tilbud som beløp seg til kr 25 000-30 000,-.

Ellers informerte Knut N om anlegget ved skistua som nå er kommet godt i gang, tross en del ekstra runder med Nittedal kommune. Det er snart siste rest i «hesteskoen» som gjøres og det gir et bedre grunnlag ved produksjon av snø. Nødvendige varsler til Nittedal kommune er sendt innen frister. Knut informerte litt om Skiskytteranlegget ved Sagerud som har en noe trangere fødsel.

Ellers er det viktig ved fremtidige søknader om tilskudd at vi skriver noe om Universell utforming, da dette kan være en viktig faktor om vi får tildeling eller ikke.

Øystein informerte fra fotball-anlegget at det er foretatt en nødreparasjon på det gamle lysanlegget. Det er investert ca 50-60 000,-.

Øystein fortalte også at idrettsrådet har bedt om et søknadstidspunkt i året til bankgarantifondet, noe som kan være negativ ettersom det kan ta lang tid før pengene kommer. Det er bedre med løpende innlevering.

Når det gjelder ny bane, planlegges det med (re)kickoff med leverandører førstkommende mandag og stiftelser osv rett etter nyttår. Gruppa ønsker å ende opp med 100 % organisk materiale, og er hittil på 98 %.

Vi får mange flere lag og mangler baner. Vi får låne banen til Varpet.

Ellers melder Øystein at NIL fotball har rekordmange jenter. Vi har 43 % jenter som er mye bedre enn NFFs mål.

Informasjon fra hockey-gruppa

De har fått beskjed om at de får anlegget et år til, men ønsker kunstis. De er avhengig av et fast sted. Gruppa er i dialog med hockeyforbundet. Gruppa har nå kjøpt traktor så det er lettere å måke.

# Treningstider

Erik informerer at det av og til er samme treningstider for like alderskull på tvers av idretter. Det er tenkt å sette i gang arbeid og opprette en gruppe som skal jobbe med dette, slik at unge utøver i minst mulig grad skal måtte velge bort idretter de ønsker å være med på. Linn tar ansvaret for dette.

# TV-aksjon

24. oktober er det TV-aksjon. NIL, HIL og GIF leder aksjonen. Bøssebærere kommer hit og henter bøsser. Dette koordineres med Nittedal kommune. Erik, Marianne og Dominique stiller fra NIL.

Knut N informerer om at det også er planlagt høst-slippet samme dag, 14. år på rad. Alt overskudd av dette arrangementet går uavkortet til TV-aksjonen.

# Lov og utmerkelseskomiteen

Erik informerte om at de hadde møte tidligere denne uka da vi må fullføre det som ble vedtatt på årsmøtet.

Det ble stilt spørsmål til om vi fremover skal gjøre dette på årsmøtet eller lage et større arrangement. Det ble ytret flest ønsker om å ha dette i starten av årsmøtet.

# Årshjulet

Erik gikk gjennom årshjulet.

# Eventuelt

**Politiattester**

Mange som ikke har det ennå. Lagene må sjekke om attestene er i orden da de går ut etter noen år. Knut N informerte også om trenerattest. Det er web-basert og enkelt.

**Lønn**Lønn må reforhandles. Styret kan ikke beslutte endring uten at de gruppene som betaler lønnen blir involvert. Erik ønsker å gjennomføre et møte mellom de gruppene som betaler lønnen.

**Hærverk på sentralanlegget**Øystein informerer om tett dialog med politiet som går jevnlige turer også nattevandrerne. Det er installert kamera på anlegget.